בן 10

בן 10 (באנגלית: Ben 10), המכונה לימים בן 10 הקלאסי (Classic Ben 10) היא סדרת הנפשה אמריקאית לילדים שנוצרה על ידי קבוצת "אנשי הפעולה" (Man of Action) ששודרה בערוץ Cartoon Network. פרק הפיילוט "And Then There Were 10" ("איך הכל התחיל") שודר ב-27 בדצמבר 2005. בישראל הסדרה שודרה לקראת סוף שנת 2007 בערוץ הילדים, בדיבוב לעברית. בעקבות הצלחת הסדרה הופקו גם 3 סדרות המשך; בן 10:כוח חייזרי, בן 10:החייזרים החדשים, בן 10:אומניברס וב-2015 הופקה סדרת "קאמבק". בעקבות הצלחת הסדרה הופק סרט טלוויזיה מצויר בשם "סודו של האומניטריקס", שנכרך בעלילת העונה הרביעית, וסרט טלוויזיה לייב אקשן בשם "מרוץ נגד הזמן".

תקציר העלילה 

בן טניסון בן ה-10, בת דודתו בת ה-10 גוון וסביהם מקס מתחילים את טיול הקמפינג הקיצי שלהם בקרוון. במהלך עצירתם ביער ולאחר ריב שגרתי נוסף עם גוון, יוצא בן לטייל ביער ומבחין במטאוריט הנוחת בכדור הארץ. הוא מגיע למקום הפגיעה כדי לוודא שמדובר במטען זר.כשהוא מתקרב הוא מגלה מכשיר מסתורי, דמוי שעון המכונה ("האומניטריקס"). השעון מזנק אל עבר ידו של בן ומעניק לו את היכולת להפוך לאחד מתוך עשרה חייזרים. למרות שבן מבין שעליו האחריות לעזור ולהציל אחרים עם יכולותיו החדשות, הוא לא יותר משובב עם כוחות על.

יחד עם גוון הלומדת כשפות וסבא מקס שמתגלה בהמשך כחבר לשעבר בארגון צדק בין גלקטי המכונה "השרברבים", בן יוצא להרפתקה בחלל ובכדור הארץ להילחם בנבלים שונים; בצוותים או יחידים כמו ווילגאקס או קווין 11, המתאחדים בהמשך בשביל להשמיד את בן ולהשיג את האומניטריקס.

דמויות הסדרה

דמויות ראשיות 
בנג'מין קירבי "בן" טניסון - הדמות הראשית בסדרה. בן היה ילד רגיל בן 10 שנים עד שמצא את האומניטריקס, מכשיר רב עוצמה שמאפשר לו להפוך לחייזרים משונים. כשבן הגיע לגיל 16 הוא התפרסם לא רק בעיר הולדתו בלווד (Bellwood) אלא גם על פני כדור הארץ ומחוצה לו. בן פעל גם כנציג של "השרברבים" (מעין שוטרים סמויים ברחבי הגלקסיה) וצבר יותר חייזרים.
גוונדולין "גוון" טניסון - בת דודתו של בן. מכשפת וחברה בארגון "השרברבים" וחברה ראשית בצוותו של בן במהלך שלוש הסדרות הראשונות. בסדרה המקורית גוון מתוארת כאינטליגטית ובוגרת אך בדרך כלל עקשנית וצודקת כשזה נוגע לעימות עם בן. החשיבה המהירה והאינסטינקטים המהירים שלה מביאים לה יתרון בהתמודדות עם סיטואציות מסוכנות חיים. עם זאת, לפעמים היא בוטחת מדי באנשים שרוצים לנצל את רצונה הטוב, המוביל אותה (או אחרים) אל סיכונים שונים.
מגיסטר מקסוול "מקס" טניסון - סבא של בן וגוון. מקס הוא אדם בעל עודף משקל בסוף שנות ה-50 לחייו, עם חוש הרפתקאות חזק וסגנון מוזר באוכל. לאחר יציאתו לפנסיה, הוא לוקח את הנכדים לטיול בחופשת הקיץ ברחבי ארצות הברית. מקס נוסע בבית נייד המכונה "דלי חלודה" (Rust Bucket), אותו שיפר באמצעות טכנולוגיה מתקדמת. מקס היה "שרברב" בעל דרגת שליט והיה יועצו הנאמן של בן וגוון. מקס נחשב לגדול השרברבים בשביל החלב. באומניברס, מקס פרש מצוותו של בן והצטרף שוב לשרברבים.

דמויות משניות 

 אולטרה בן - האלטר אגו הדמיוני של בן. אולטרה בן אינו מופיע בשום מקרה במציאות. ההופעה הראשונה התרחשה בפרק "המשטרה הגלקטית" כאשר בן חלם שהביס נבל בשם ד"ר דומאקוס. מקרה נוסף הוא כאשר האינוק לכד את בן בעולם החלומות בזמן שניסה להסיר את האומניטריקס מידו של בן בפרק "יום מושלם". בחלום בן הפך לאולטרה בן והביס את אינוק על ידי השלכתו לשמש.

חייזרים ראשיים 

 להט (Heatblast) - דגימת הדנ"א של האומניטריקס הכוללת חייזר מזן פירוניט מכוכב פיירוס (Pyros). להט הוא צורת חיים מבוססת מאגמה שגופתו הפנימית מורכבת ממאגמה צהובה המכוסה סלעים אדומים כהים-חומים. כישות מבוססת אש, גופו מוציא כמויות חום גבוהות. כפות רגליו בעלות עיצוב מעוגל עם שתי אצבעות ברגליים ובוהן אחת מאחורה. לשונו גם עשוי מאש.
בהיותו אחד מן החייזרים המגוונים של בן, להט הוא פירוקינטי, כלומר יש לו את היכולת לייצר ולהשתמש בחום ואש מגופו. הוא יכול ליצור כל צורה של אש, בדרך כלל כדורי אש. הוא גם יכול להעצים את האש על מנת ליצור אגרופים בוערים, ויכול לשאוב אש כמו דרקון. להט לובש את סמל האומניטריקס על חזהו.
 כלב פרא (Wildmutt) - דגימת הדנ"א של האומניטריקס הכוללת חייזר מזן וולפימנסר מכוכב וולפין (Vulpin). כלב פרא הוא "כלב חלל" גדול בצבע כתום ללא עיינים, אף וזנב, שיניו חדות מאוד ובולטות מפיו. בסדרה לבש כלב פרא תומך כתף שחור-לבן עם סמל האומניטריקס על כתפו השמאלית. הקוצים השונים שנמצאים בכל גופו פועלים באופן דומה לזיפים עם חוש מישוש מוגבר ואינם פרווה. מכיוון שלכלב פרא אין עיניים, הוא משתמש בחוש הריח והשמיעה שלו כדי לנווט, הנעזרים על ידי שלושה נחיריים דמויי זימים הממוקמים בכל צד של צווארו.
היכולת העיקרית של כלב פרא היא חוש הריח שלו. מכיוון שאין לו עיניים, ה"ראייה" שלו מורכבת ממיפוי תלת-ממדי של מקור חושיו, בדומה לטרמוגרף. בשילוב עם שמיעתו המשופרת, חושיו מקבלים צורה של מכ"ם או סונאר, ומאפשרים לו עדיין לחוש את סביבתו בצורה ברורה יותר. כלב פרא יכול לחוש ישויות בלתי נראות, ולכן הופך את זה חסר תועלת נגדו. זמן המהירות וזמן התגובה המוגבר של כלב פרא מאפשר לו להתחמק ולהתקוף חזרה ללא מאמץ בעזרת חושיו.
 ראש יהלום (Diamondhead) - דגימת הדנ"א של האומניטריקס הכוללת חייזר מזן פטרוסאפיין מכוכב פטרופיה (Petropia). בהיותו צורת חיים מבוססת סיליקון, גופו של ראש יהלום מורכב מגבישים ירוקים בהירים ועמידים שאותם הוא יכול לירות או לשנות לצורות שימושיות דוגמת חרב ולו גם כוח פיזי מוגבר. יש לו ארבעה גבישים גדולים על הגב וראשו חד. בסדרה לבש ראש יהלום מדים בצבע שחור בצד ימין ולבן משמאל עם כתם שחור בכתף שמאל שעליו נמצא סמל האומניטריקס.
לראש יהלום יש את היכולת לשלוט במבנה האטומי של הפיזיולוגיה שלו כרצונו, ומאפשר לו להפוך את איבריו לכלי נשק מיהלום כמו להבים ואלות. בנוסף לכך, הוא יכול לשלוט בכל הגבישים שהוא מייצר, עד כדי כך שהוא יכול לגרום להם להתפוצץ או להרים אותם מהאדמה. הוא יכול לירות רסיסי קריסטל ברצף מידיו ויכול לפוצץ את חלקי גופו לתצורות גבישיים, וכן לגרום למבני קריסטל לצמוח מגופו, בנוסף לכוח פיזי מוגבר.
אקסלר (XLR8) - דגימת הדנ"א של האומניטריקס הכוללת חייזר מזן קינסלרן מכוכב קינט (Kinet). אקסלר, או אקסלרייט (באנגלית: "תאוצה"), דומה לולוצירפטור משוריין למחצה. יש לו כדורים שחורים על הרגליים והוא חובש קסדה דמוית קונוס בצבע שחור עם מסכת מגן מברזל נפתחת (זה חלק מהביולוגיה של הקינסלרן ולא אמצעי מכני). בכל פעם שהמסכה שלו מורמת, אפשר לראות את פניו הכחולות, עיניו הירוקות, השפתיים השחורות והפסים עוברים מתחת ובין עיניו. לאקסלר חמישה פסים כחולים בזנבו והוא לובש מכנסיים שחורים וחולצה דמוית צוואר גולף עם פס לבן במרכז. סמל האומניטריקס נמצא על חזהו.
אקסלר יכול לתפעל חיכוך עד למהירות של 800 קמ"ש תוך שתי שניות. הוא יכול להאיץ כל כך מהר שנראה שהזמן נעצר לחלוטין בפניו, ומאפשר לו לשנות מיקום של דברים סביבו בזמן שהם נעים. קינסלרנים הופכים למהירים יותר ככל שהם מתבגרים.

 תא אפור (Grey Matter) - דגימת הדנ"א של האומניטריקס הכוללת חייזר מזן גאלוון מכוכב גאלוון פריים (Galvan Prime). תא אפור הוא חייזר אפור-עור, דמוי צפרדע, הולך על שתי רגליים שגובהו ארבעה סנטימטרים בלבד עם עיניים ירוקות גדולות ועפעפיים אופקיים. בסדרה לבש תא אפור סרבל לבן עם פס שחור אנכי דק מלפנים, על מצחו היה פס עבה יותר מפס הסרבל, וסמל האומניטריקס היה על גבו.

גודלו הקטן של תא אפור מפריך את האינטלקט החישובי והטכני הגדול שלו. הוא יכול ליצור מכונות מסובכות מחלקי חילוף, להבין את הפונקציה של כל מכשיר במבט חטוף, ולבצע תיקונים מתוחכמים במכונות מורכבות (כגון מנוע הנעה עם עיוות).

האינטלקט של תא אפור משמש כפתרון בעיות ועזרה אנליטית במצבים קשים. זה מאפשר לו לחשוב בצורה אסטרטגית יותר כאשר הכוח הפראי אינו יעיל. למעשה, תא אפור הוא חכם מספיק כדי לדעת כיצד לפתוח את מרכז הבקרה של האומניטריקס, דבר שרק אחדים מסוגלים לכך.

קישורים חיצוניים 

 

 
 ויקי המוקדשת לסדרות של בן 10 

סדרות הנפשה אמריקאיות
סדרות טלוויזיה אמריקאיות שעלו לשידור בשנות ה-2000
ערוץ הילדים: תוכניות רכש
בן 10
Cartoon Network: תוכניות וסדרות